title: A Tanács (KKBP) 2015/659 határozata (2015. március 16.) az Európai Unió és a Közép-afrikai Köztársaság közötti, az Európai Unió közép-afrikai köztársasági katonai tanácsadó KBVP-missziójának (EUMAM RCA) közép-afrikai köztársasági jogállásáról szóló, levélváltás formájában létrejött megállapodásnak az Unió nevében történő aláírásáról és megkötéséről

text:
               28.4.2015

               HU

               Az Európai Unió Hivatalos Lapja

               L 108/1

         A TANÁCS (KKBP) 2015/659 HATÁROZATA
   (2015. március 16.)
   az Európai Unió és a Közép-afrikai Köztársaság közötti, az Európai Unió közép-afrikai köztársasági katonai tanácsadó KBVP-missziójának (EUMAM RCA) közép-afrikai köztársasági jogállásáról szóló, levélváltás formájában létrejött megállapodásnak az Unió nevében történő aláírásáról és megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen 37. cikkére, összefüggésben az Európai Unió működéséről szóló szerződés 218. cikkének (5) és (6) bekezdésével,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2015. január 19-én elfogadta a (KKBP) 2015/78 határozatot (1), amely úgy rendelkezik, hogy az EUMAM RCA katonai tanácsadó KBVP-missziójának az Unió által vezetett egységei és személyi állománya jogállásáról – beleértve az őket megillető kiváltságokat, mentességeket és a misszió végrehajtásához és zavartalan működtetéséhez szükséges további biztosítékokat is – az Európai Unióról szóló szerződés (EUSZ) 37. cikke értelmében és az Európai Unió működéséről szóló szerződés (EUMSZ) 218. cikkében megállapított eljárásnak megfelelően megkötött megállapodásban kell rendelkezni.

               (2)

               Miután a Tanács 2015. január 19-én elfogadta a tárgyalások megkezdésére való felhatalmazásról szóló határozatot, az Unió külügyi és biztonságpolitikai főképviselője az EUSZ 37. cikkével összhangban tárgyalásokat folytatott az EUMAM RCA jogállásáról szóló, levélváltás formájában létrejött megállapodásról.

               (3)

               Az EUSZ-hez és az EUMSZ-hez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Európai Unió védelmi vonatkozású határozatainak és fellépéseinek kidolgozásában és végrehajtásában. Dánia nem vesz részt e határozat végrehajtásában, és ezért nem vesz részt e misszió finanszírozásában sem.

               (4)

               A levélváltás formájában létrejött megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és a Közép-afrikai Köztársaság közötti, az Európai Unió közép-afrikai köztársasági katonai tanácsadó KBVP-missziójának (EUMAM RCA) közép-afrikai köztársasági jogállásáról szóló, levélváltás formájában létrejött megállapodást a Tanács az Unió nevében jóváhagyja.
   A levélváltás formájában létrejött megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a levélváltásnak az Uniót jogilag kötelező aláírására jogosult személy(eke)t.
   3. cikk
   Ez a határozat az elfogadásának napján lép hatályba.

      Kelt Brüsszelben, 2015. március 16-án.

            a Tanács részéről

            az elnök

         F. MOGHERINI

      (1)  A Tanács (KKBP) 2015/78 határozata (2015. január 19.) az Európai Unió közép-afrikai köztársasági katonai tanácsadó KBVP-missziójáról (EUMAM RCA) (HL L 13., 2015.1.20., 8. o.).


title: 2007/641/EK: A Tanács határozata ( 2007. október 1. ) a Fidzsi-szigeteki Köztársasággal az AKCS–EK partnerségi megállapodás 96. cikke és a Fejlesztési Együttműködési Eszköz 37. cikke szerint folytatott konzultációk lezárásáról

text:
               5.10.2007

               HU

               Az Európai Unió Hivatalos Lapja

               L 260/15

      A TANÁCS HATÁROZATA

   (2007. október 1.)
   a Fidzsi-szigeteki Köztársasággal az AKCS–EK partnerségi megállapodás 96. cikke és a Fejlesztési Együttműködési Eszköz 37. cikke szerint folytatott konzultációk lezárásáról
   (2007/641/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között létrejött, 2000. június 23-án Cotonouban aláírt (1) és 2005. június 25-én Luxembourgban felülvizsgált (2) partnerségi megállapodásra (a továbbiakban: AKCS–EK partnerségi megállapodás) és különösen annak 96. cikkére,
   tekintettel a tagállamok kormányainak a Tanács keretében ülésező képviselői között létrejött, az AKCS–EK partnerségi megállapodás végrehajtása érdekében meghozandó intézkedésekről és követendő eljárásokról szóló belső megállapodásra (3) és különösen annak 3. cikkére,
   tekintettel a fejlesztési együttműködés finanszírozási eszközének létrehozásáról szóló, 2006. december 18-i 1905/2006/EK európai parlamenti és tanácsi rendeletre (4) (a továbbiakban: Fejlesztési Együttműködési Eszköz) és különösen annak 37. cikkére,
   tekintettel a Bizottság javaslatára,
   mivel:

               (1)

               Az AKCS–EK partnerségi megállapodás 9. cikkében említett alapvető elemeket megsértették.

               (2)

               A Fejlesztési Együttműködési Eszköz 3. cikkében foglalt értékeket megsértették.

               (3)

               2007. április 18-án, az AKCS–EK partnerségi megállapodás 96. cikke és a Fejlesztési Együttműködési Eszköz 37. cikke szerint megkezdődtek a hivatalos konzultációk az AKCS-országokkal és a Fidzsi-szigeteki Köztársasággal, melyek során a fidzsi-szigeteki hatóságok meghatározott kötelezettségvállalásokat tettek az Európai Unió által azonosított problémák megoldására, és azok végrehajtására.

               (4)

               A fent említett kötelezettségvállalások közül néhány tekintetében született néhány lényeges kezdeményezés; azonban az AKCS–EK partnerségi megállapodás alapvető elemeire és az Fejlesztési Együttműködési Eszközre vonatkozó számos fontos kötelezettségvállalást még végre kell hajtani,

         A KÖVETKEZŐKÉPPEN HATÁROZOTT:
   1. cikk
   A Fidzsi-szigeteki Köztársasággal az AKCS–EK partnerségi megállapodás 96. cikke és a Fejlesztési Együttműködési Eszköz 37. cikke szerint folytatott konzultációk lezárásra kerülnek.
   2. cikk
   A mellékelt levélben meghatározott megfelelő intézkedéseket az AKCS–EK partnerségi megállapodás 96. cikke (2) bekezdésének c) pontja és az Fejlesztési Együttműködési Eszköz 37. cikke szerinti megfelelő intézkedésnek fogadják el.
   3. cikk
   Ez a határozat elfogadásának napján lép hatályba.
   Ez a határozat 2009. október 1-jén hatályát veszti. A határozatot legalább hat hónaponként rendszeresen felül kell vizsgálni.
   4. cikk
   Ezt a határozatot az Európai Unió Hivatalos Lapjában közzé kell tenni.

      Kelt Luxembourgban, 2007. október 1-jén.

            a Tanács részéről

            az elnök

         M. LINO

      (1)  HL L 317., 2000.12.15., 3. o.

      (2)  HL L 287., 2005.10.28., 4. o.

      (3)  HL L 317., 2000.12.15., 376. o.

      (4)  HL L 378., 2006.12.27., 41. o.

      MELLÉKLET

                  H.E. Ratu Josefa ILOILO

                  a Fidzsi-szigeteki Köztársaság elnöke

                  Suva

                  Fidzsi-szigeteki Köztársaság

            Tisztelt Elnök Úr!
      Az Európai Unió nagy jelentőséget tulajdonít a cotonoui megállapodás 9. cikkében és a Fejlesztési Együttműködési Eszköz 3. cikkében foglalt rendelkezéseknek. Az AKCS–EK partnerség az emberi jogok, a demokratikus alapelvek és a jogállamiság tiszteletben tartásán nyugszik, amelyek a cotonoui megállapodás lényeges elemei, és ezáltal a közöttünk fennálló kapcsolatok alapjai is.
      2006. december 11-én az Európai Unió Tanácsa elítélte a Fidzsi-szigeteken lezajlott katonai hatalomátvételt.
      Tekintettel arra, hogy a 2006. december 5-i katonai hatalomátvétel a megállapodás 9. cikkében felsorolt alapvető elemek megsértését jelentette, az EU a cotonoui megállapodás 96. cikke szerint konzultációra kérte fel a Fidzsi-szigeteket, hogy a megállapodásban foglaltaknak megfelelően a helyzetet alaposan megvizsgálja és amennyiben szükséges, a megoldást elősegítő lépéseket tegyen.
      E konzultációk hivatalos része 2007. április 18-án vette kezdetét Brüsszelben. A Fidzsi-szigetek ideiglenes kormánya a 2007. április 18-án benyújtott, a 2006. december 5-i katonai hatalomátvétel okait ismertető állásfoglalás alapján bemutatta az országban a hatalomátvétel óta lezajlott fejleményeket, és az ideiglenes kormány átmeneti időszakra vonatkozó programját.
      Az EU tudomásul vette az ideiglenes kormány által az EU-nak 2007. április 18-án benyújtott állásfoglalást.
      Az EU üdvözölte, hogy az ideiglenes kormány megerősített számos, az emberi jogok és az alapvető szabadságok, a demokratikus elvek és a jogállamiság tiszteletben tartása tekintetében tett kulcsfontosságú kötelezettségvállalásokat (lásd lent), és pozitív lépéseket javasolt ezek végrehajtására. A Fidzsi-szigetek továbbá beleegyezett, hogy a kötelezettségvállalások megfigyelése és ellenőrzése tekintetében szorosan együtt fog működni.
      Mivel a konzultációk összefüggésében tett kötelezettségvállalásokat hosszú időszakon keresztül hajtják végre, ezért szükséges, hogy a végrehajtás megfigyelése és ellenőrzése időben történjen. Az EU hangsúlyozza, hogy a legutóbbi, 2006. májusában a Fidzsi-szigeteken megtartott hiteles parlamenti választásokat követően, és az EU választásmegfigyelő küldöttségének megállapításai és ajánlásai, különösen az EU főmegfigyelője, Szent-Iványi István EP képviselő zárójelentése fényében, az EU azt az álláspontot képviseli, hogy az új és hiteles választásokat a 2009. február 28-ában megállapodott határidőn belül meg lehet tartani.
      Az EU hangsúlyozza azon – a mellékletben felsorolt – kötelezettségvállalásoknak való minél hamarabbi és maradéktalan megfelelés fontosságát, amelyekről megállapodtak.
      Az EU megjegyzi, hogy az ideiglenes kormány, összhangban a megállapodott kötelezettségvállalásokkal, 2007. május 31-én megszüntette a szükségállapotra vonatkozó rendelkezéseket, és 2007. június 19-én elfogadta a Csendes-óceáni Szigetek Fóruma független választási szakértőinek megállapításait és ajánlásait.
      Az EU-t aggodalommal tölti el az ideiglenes kormány által a megállapodott kötelezettségvállalások terén az eljárás és a tartalom tekintetében a közelmúltban történt előrehaladás hiánya. Az ideiglenes kormány kötelezettséget vállalt a rendszeres párbeszédre, valamint arra, hogy az EU számára minden tájékoztatást megad az egyéb kötelezettségekkel kapcsolatos valamennyi ügyre vonatkozóan. A tartalmat illetően az EU különösen megállapítja, hogy az ideiglenes kormánynak az alkotmány 138. szakasza (3) bekezdésének megfelelően 2007. július 15-ig fel kell állítania egy bíróságot, és ezért várakozással tekint a döntés mielőbbi meghozatala elé.
      A cotonoui megállapodás alapját képező partnerség szellemében és a konzultációk pozitív eredménye fényében az EU kifejezte, hogy készen áll támogatni a Fidzsi-szigetek által tett kötelezettségvállalások végrehajtását. Az EU várakozással tekint a párbeszéd keretében tartandó rendszeres találkozókra, összhangban az ideiglenes kormány által vállalt kötelezettséggel.
      Az EU a felülvizsgált cotonoui megállapodás 96. cikke (2) bekezdésének c) pontja és a Fejlesztési Együttműködési Eszköz 37. cikke szerinti következő, megfelelő intézkedéseket fogadta el:

                  —

                  folytatódhat a humanitárius segély nyújtása és a civil társadalom közvetlen támogatása,

                  —

                  folytatódhatnak a folyamatban levő és/vagy előkészítés alatt álló, különösen a 8. és a 9. EFA szerinti együttműködési tevékenységek,

                  —

                  elvégezhető a 9. EFA záróértékelése,

                  —

                  folytathatók a demokráciához való visszatérést és a kormányzás javítását elősegítő együttműködési tevékenységek, feltéve hogy nem lépnek fel rendkívül kivételes körülmények,

                  —

                  folytatódhat a cukorreform 2006. évre szóló kísérő intézkedéseinek végrehajtása. A Fidzsi-szigetek technikai szinten 2007. június 19-én írta alá a finanszírozási megállapodást. Megállapították, hogy a finanszírozási megállapodás felfüggesztési záradékot tartalmaz,

                  —

                  az ideiglenes kormány 2007. június 19-én elfogadta a Csendes-óceáni Szigetek Fóruma független választási szakértőinek 2007. június 7-i jelentését, ez összhangban áll az 1. kötelezettségvállalással, melyről az ideiglenes kormány és az EU 2007. április 18-án állapodott meg. Ebből következően folytatódhat a cukorreform 2008–2010 évekre vonatkozó kísérő intézkedései többéves indikatív programjának kidolgozása, és sor kerülhet annak esetleges aláírására,

                  —

                  a 10. EFA-ra irányuló országstratégiai dokumentum és nemzeti indikatív program elkészítése, technikai szintű aláírása és végrehajtása, az indikatív pénzügyi keret megállapítása, valamint az ennek az összegnek max. 25 %-át kitevő ösztönző részlet lehetséges elosztása az emberi jogok és a jogállamiság tekintetében tett kötelezettségvállalások tiszteletben tartásának függvényében történik; nevezetesen, hogy az ideiglenes kormány megőrzi az Alkotmányt; a bírói testület függetlenségét teljes mértékben tiszteletben tartják; a 2007. szeptember 6-án újból bevezetett szükségállapotra vonatkozó szabályozásokat mielőbb visszavonják; az emberi jogok állítólagos megsértésének valamennyi esetének kivizsgálását a Fidzsi-szigetek törvényei szerinti különböző eljárások és fórumok keretében végzik, és az ideiglenes kormány minden erőfeszítést megtesz annak elkerülése érdekében, hogy a biztonsági ügynökségek megfélemlítést célzó nyilatkozatokat tegyenek,

                  —

                  a cukorágazatnak nyújtott 2007. évi juttatás nulla,

                  —

                  a cukorágazatnak nyújtott 2008. évi juttatást a választások hiteles és időben történő előkészítésére vonatkozó bizonyítékoktól függően bocsátják rendelkezésre, a megállapodott kötelezettségvállalásokkal összhangban; az Alkotmánnyal összhangban történő népszámlálás, a választókörzetek újbóli kijelölése és a választási reform tekintetében; intézkedéseket hoznak a választási iroda működésének biztosítására, beleértve 2007. szeptember 30-ig választási felügyelő kinevezését, összhangban az Alkotmánnyal,

                  —

                  a cukorágazatnak nyújtott 2009. évi juttatás rendelkezésre bocsátása egy legitim kormány kinevezésétől függ,

                  —

                  a cukorágazatnak nyújtott 2010. évi juttatás rendelkezésre bocsátása a cukorágazatnak nyújtott 2009. évi juttatás végrehajtása terén tett haladástól és a demokratikus folyamat folytatásától függ,

                  —

                  az ebben a levélben ismertetett intézkedéseken túl további támogatás nyújtása mérlegelhető a kulcsfontosságú kötelezettségvállalások előkészítéséhez és végrehajtásához, különösen a választások előkészítése és/vagy megtartása terén,

                  —

                  érintetlen marad a regionális együttműködés, és a Fidzsi-szigetek abban történő részvétele,

                  —

                  a tett kötelezettségvállalások időben történő teljesítésétől függően folytatódhat az együttműködés az Európai Beruházási Bankkal és a Vállalkozásfejlesztési Központtal.

            A kötelezettségvállalások betartásának nyomon követése a megfigyelés terén tett kötelezettségvállalásokkal összhangban történik, rendszeres párbeszéden, küldöttségekkel folytatott együttműködésen és jelentéstételen keresztül, a mellékletben foglaltaknak megfelelően.
      Az EU továbbá elvárja a Fidzsi-szigetektől, hogy teljes mértékben működjön együtt a Csendes-óceáni Szigetek Fórumával a jelentős személyek csoportja ajánlásainak végrehajtása terén, melyeket a Külügyminiszterek Fóruma 2007. március 16-án Vanuatun tartott ülésén hagyott jóvá.
      Az Európai Unió továbbra is szorosan figyelemmel fogja kísérni a helyzetet a Fidzsi-szigeteken. A cotonoui megállapodás 8. cikke szerint a Fidzsi-szigetekkel megerősített politikai párbeszédet fognak folytatni az emberi jogok tiszteletben tartásának, a demokrácia visszaállításának és a jogállamiság tiszteletben tartásának biztosítása érdekében addig, amíg mindkét fél megállapítja, hogy a párbeszéd megerősített természete elérte a célját.
      Amennyiben az ideiglenes kormány által tett kötelezettségvállalások végrehajtásában megtorpanás, megszakítás, vagy visszalépés következne be, az EU fenntartja a megfelelő intézkedések kiigazításának jogát.
      Az EU hangsúlyozza, hogy azok a privilégiumok, amelyeket a Fidzsi-szigetek az EU-val folytatott együttműködésben élvez, a cotonoui megállapodás alapvető elemeinek és a Fejlesztési Együttműködési Eszközben ismertetett értékek tiszteletben tartásától függenek. Annak érdekében, hogy az EU meggyőződjön arról, hogy az ideiglenes kormány teljes mértékben felkészült a tett kötelezettségvállalások betartásának nyomon követésére, alapvető fontossággal bír a megállapodott kötelezettségvállalások teljesítésében tett minél hamarabbi és jelentős haladás.
      Tisztelettel:
      Kelt Brüsszelben,

            a Bizottság részéről

            a Tanács részéről

         Melléklet a melléklethez
         A FIDZSI-SZIGETEKI KÖZTÁRSASÁGGAL MEGÁLLAPODOTT KÖTELEZETTSÉGVÁLLALÁSOK
         A.   A demokratikus elvek tiszteletben tartása
         1. kötelezettségvállalás
         A Csendes-óceáni Szigetek Fóruma által kijelölt független ellenőrök által elvégzett értékelés megállapításaitól függően 2007. március 1-jétől számítva 24 hónapon belül szabad és tisztességes parlamenti választásokra kerül sor. Közös megfigyelés tárgyát képezik a választáshoz vezető folyamatok és a választás megtartása, melyeket közösen megállapított mutatók alapján igazítanak ki vagy vizsgálnak felül, amennyiben az szükséges. Ez a következőket feltételezi:

                     —

                     2007. június 30-ig az ideiglenes kormány elfogadja az új parlamenti választásokat előkészítő különböző lépések végrehajtásának időpontjait meghatározó ütemtervet,

                     —

                     az ütemterv tartalmazza a népszámlálás, a választókörzetek újbóli kijelölésének és a választási reform időkeretét,

                     —

                     a választókörzetek kijelölése és a választási reform az Alkotmánnyal összhangban történik,

                     —

                     intézkedéseket hoznak a választási iroda működésének biztosítására, beleértve 2007. szeptember 30-ig választási felügyelő kinevezését, összhangban az Alkotmánnyal,

                     —

                     az alelnök kinevezése az Alkotmánnyal összhangban történik.

               2. kötelezettségvállalás
         Az ideiglenes kormány jelentős jogalkotási, adózási vagy más politikai kezdeményezések vagy változások elfogadásakor figyelembe veszi a civil társadalommal és más érintett érdekeltekkel folytatott konzultációkat.
         B.   Jogállamiság
         1. kötelezettségvállalás
         Az ideiglenes kormány minden erőfeszítést megtesz annak megelőzése érdekében, hogy a biztonsági ügynökségek megfélemlítést célzó nyilatkozatokat tegyenek.
         2. kötelezettségvállalás
         Az ideiglenes kormány megőrzi az 1997. évi Alkotmányt, és garantálja az olyan alkotmányos intézmények rendes és független működését, mint a Fidzsi-szigeteki Emberi Jogi Bizottság, a Közszolgálati Bizottság és az Alkotmányos Szervek Bizottsága. A Főnökök Nagytanácsának függetlenségét és működését megőrzik.
         3. kötelezettségvállalás
         Teljes mértékben tiszteletben tartják a bírói kar függetlenségét, és lehetővé teszik, hogy tevékenységét szabadon végezze, ítéleteit pedig valamennyi érdekelt fél tiszteletben tartja; különösen a következőket vállalják:

                     —

                     az ideiglenes kormány beleegyezik, hogy 2007. július 15-ig kinevezi az Alkotmány 138. szakasza (3) bekezdése szerinti bíróságot,

                     —

                     a bírók kinevezése és/vagy elbocsátása ezentúl szigorúan az alkotmányos rendelkezésekkel és az eljárási szabályokkal összhangban történik,

                     —

                     a bírósági tevékenységbe a hadsereg, a rendőrség vagy az ideiglenes kormány nem avatkozik be semmilyen formában; a jogi foglalkozásokat teljes mértékben tiszteletben tartják.

               4. kötelezettségvállalás
         A korrupcióhoz kapcsolódó valamennyi büntetőjogi eljárás megfelelő bírói csatornákon keresztül történik, és a korrupció állítólagos eseteinek kivizsgálására felállított bármely szerv alkotmányos kereteken belül működik.
         C.   Emberi jogok és alapvető szabadságok
         1. kötelezettségvállalás
         Az ideiglenes kormány meghoz valamennyi szükséges lépést annak elősegítése érdekében, hogy az emberi jogok állítólagos megsértésének valamennyi esetének kivizsgálása a Fidzsi-szigetek törvényei szerinti különböző eljárások és fórumok keretében történjen.
         2. kötelezettségvállalás
         Az ideiglenes kormány 2007. májusában tervezi a szükségállapotra vonatkozó szabályozások felfüggesztését, a nemzetbiztonságot, a közrendet és a biztonságot fenyegető veszélyektől függően.
         3. kötelezettségvállalás
         Az ideiglenes kormány vállalja, hogy biztosítja a Fidzsi-szigeteki Emberi Jogi Bizottság teljes függetlenség melletti és az Alkotmánnyal összhangban történő működését.
         4. kötelezettségvállalás
         Teljes mértékben és minden formájában tiszteletben tartják a véleménynyilvánítás szabadságát és a médiaszabadságot az Alkotmányban meghatározottak szerint.
         D.   A kötelezettségvállalások betartásának nyomon követése
         1. kötelezettségvállalás
         Az ideiglenes kormány vállalja, hogy rendszeres párbeszédet folytat, amely lehetővé teszi a megtett haladás ellenőrzését, valamint azt, hogy az EU és az EK hatóságainak/képviselőinek teljes hozzáférést biztosít az emberi jogokhoz, a fidzsi-szigeteki demokrácia és a jogállamiság békés helyreállításához kapcsolódó valamennyi információhoz.
         2. kötelezettségvállalás
         Az ideiglenes kormány teljes mértékben együttműködik az EU és az EK esetleges küldöttségeivel, melyek a haladás értékelését és megfigyelését végzik.
         3. kötelezettségvállalás
         Az ideiglenes kormány 2007. június 30-tól három (3) havonta jelentést küld a cotonoui megállapodás alapvető elemei és a kötelezettségvállalások tekintetében tett haladásról.
         Megállapítást nyert, hogy bizonyos kérdések csak pragmatikus megközelítésen keresztül kezelhetők hatékonyan, mely figyelembe veszi a jelen realitásait, és amely a jövőre összpontosít.


title: A Tanács határozata (2017. október 12.) a nemzeti központi bankok külső könyvvizsgálóiról szóló 1999/70/EK határozatnak a Banco de Portugal külső könyvvizsgálói tekintetében történő módosításáról

text:
               18.10.2017

               HU

               Az Európai Unió Hivatalos Lapja

               C 350/2

         A TANÁCS HATÁROZATA
   (2017. október 12.)
   a nemzeti központi bankok külső könyvvizsgálóiról szóló 1999/70/EK határozatnak a Banco de Portugal külső könyvvizsgálói tekintetében történő módosításáról
   (2017/C 350/03)
   AZ EURÓPAI UNIÓ TANÁCSA,
   tekintettel az Európai Unióról szóló szerződéshez és az Európai Unió működéséről szóló szerződéshez csatolt, a Központi Bankok Európai Rendszere és az Európai Központi Bank alapokmányáról szóló (4.) jegyzőkönyvre és különösen annak 27.1. cikkére,
   tekintettel az Európai Központi Banknak az Európai Unió Tanácsához intézett, a Banco de Portugal külső könyvvizsgálóiról szóló, 2017. augusztus 24-i ajánlására (EKB/2017/24) (1),
   mivel:

               (1)

               Az Európai Központi Bank (EKB) és azon tagállamok nemzeti központi bankjainak beszámolóit, amelyek pénzneme az euro, az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálók ellenőrzik.

               (2)

               A Banco de Portugal jelenlegi külső könyvvizsgálóinak, a PricewaterhouseCoopers & Associados – Sociedade de Revisores Oficiais de Contas, Lda.-nak a megbízatása a 2016. pénzügyi év ellenőrzését követően megszűnt. Ezért a Banco de Portugal számára külső könyvvizsgálók kinevezése szükséges a 2017. pénzügyi évtől kezdve.

               (3)

               A Banco de Portugal a Deloitte & Associados – Sociedade de Revisores Oficiais de Contas S.A.-t választotta külső könyvvizsgálóiként a 2017–2021. pénzügyi évekre.

               (4)

               Az EKB Kormányzótanácsa azt ajánlotta, hogy a 2017–2021-es pénzügyi évekre a Banco de Portugal külső könyvvizsgálójaként a Deloitte & Associados – Sociedade de Revisores Oficiais de Contas S.A. kerüljön kijelölésre.

               (5)

               Az EKB Kormányzótanácsának ajánlása alapján az 1999/70/EK tanácsi határozatot (2) ennek megfelelően módosítani kell,

         ELFOGADTA EZT A HATÁROZATOT:
   1. cikk
   Az 1999/70/EK határozat 1. cikkének (10) bekezdése helyébe a következő szöveg lép:

      „(10)   A Tanács jóváhagyja a Deloitte & Associados – Sociedade de Revisores Oficiais de Contas S.A.-t mint a Banco de Portugal külső könyvvizsgálóját a 2017–2021-es pénzügyi évekre.”.

   2. cikk
   Ez a határozat a róla szóló értesítés napján lép hatályba.
   3. cikk
   Ennek a határozatnak az EKB a címzettje.

      KeltLuxembourgban, 2017. október 12-én.

            a Tanács részéről

            az elnök

         U. REINSALU

      (1)  HL C 292., 2017.9.2., 1. o.

      (2)  A Tanács 1999/70/EK határozata (1999. január 25.) a nemzeti központi bankok külső könyvvizsgálóiról (HL L 22., 1999.1.29., 69. o.).


title: Az Európai Parlament és a Tanács 626/2004/EK határozata (2004. március 31.) a Kultúra 2000 program létrehozásáról szóló 508/2000/EK határozat módosításárólEGT vonatkozású szöveg.

text:
Fontos jogi nyilatkozat

|

32004D0626

Hivatalos Lap L 099 , 03/04/2004 o. 0003 - 0003

		Az Európai Parlament és a Tanács 626/2004/EK határozata(2004. március 31.)a "Kultúra 2000" program létrehozásáról szóló 508/2000/EK határozat módosításáról(EGT vonatkozású szöveg)AZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 151. cikkére,tekintettel a Bizottság javaslatára,tekintettel a Régiók Bizottságának véleményére [1],a Szerződés 251. cikkében megállapított eljárásnak megfelelően [2],mivel:(1) A Kultúra 2000 program létrehozásáról szóló 508/2000/EK európai parlamenti és tanácsi határozat [3] a 2000. január 1-től 2004. december 31-ig terjedő időszakra vonatkozóan létrehozott egy egységes finanszírozási és tervezési eszközt a kulturális együttműködés terén.(2) Szükséges a Szerződés 151. cikkével megállapított közösségi feladatok ellátása során a közösségi kulturális tevékenység folyamatosságának biztosítása.(3) Ebből következően további két évre, 2006. december 31-ig meg kell hosszabbítani a "Kultúra 2000" programot.(4) A pénzügyi tervnek a bővítés céljából történő felülvizsgálata előírja a 3. tétel felső határának emelését, amelyet a jogalkotó hatóságnak tiszteletben kell tartania a meglévő programok meghosszabbításakor.(5) Alapvető fontosságú, hogy a Bizottság legkésőbb 2005. december 31-ig teljes és részletes jelentést készítsen a "Kultúra 2000" programról, amely lehetővé teszi az Európai Parlament és a Tanács részére egy, a kultúra területén folytatandó közösségi fellépés érdekében a 2004. évre meghirdetett és a 2007. évben hatályba léptetni tervezett új programkeretre vonatkozó javaslat vizsgálatát.A KÖVETKEZŐKÉPPEN HATÁROZOTT:1. cikkAz 508/2002/EK határozat a következőképpen módosul:1. Az 1. cikk (1) bekezdésében a 2004. december 31-i időpont helyébe a 2006. december 31-i időpont lép.2. A 3. cikk (3) bekezdésében a 167 millió eurós összeg helyébe 236,5 millió euró összeg lép.2. cikkEz a határozat az Európai Unió Hivatalos Lapjában való kihirdetését követő huszadik napon lép hatályba.2005. január 1-jétől kell alkalmazni.Kelt Strasbourgban, 2004. március 31-én.az Európai Parlament részérőlaz elnökP. Coxa Tanács részérőlaz elnökD. Roche[1] HL C 23., 2004.1.27., 20. o.[2] Az Európai Parlament 2003. december 16-i véleménye (a Hivatalos Lapban még nem tették közzé) és a Tanács 2004. március 8-i határozata.[3] HL L 63., 2000.3.10., 1. o.--------------------------------------------------


title: A Bizottság kinevezése Az Európai Parlament 2010. február 9-i határozata a Bizottság kinevezéséhez történő hozzájárulásról

text:
               16.12.2010

               HU

               Az Európai Unió Hivatalos Lapja

               CE 341/79

         2010. február 9., keddA Bizottság kinevezése
   P7_TA(2010)0010
   Az Európai Parlament 2010. február 9-i határozata a Bizottság kinevezéséhez történő hozzájárulásról
   2010/C 341 E/17

      Az Európai Parlament,
   tekintettel az Európai Unióról szóló szerződés 17. cikkének (7) bekezdésére és az Euratom-Szerződés 106a. cikkére,
   tekintettel az állam- vagy kormányfői összetételben ülésező Tanács 2009. július 9-i 2009/532/EK határozatára (1), amellyel José Manuel Durão Barrosót jelölte a Bizottság elnökének,
   tekintettel a Bizottság megválasztott elnöke által, 2009. szeptember 3-án bemutatott „A következő Bizottságnak szóló politikai iránymutatásokra”,
   tekintettel a Parlament 2009. szeptember 16-i határozatára (2) José Manuel Durão Barrosónak a Bizottság elnökévé történő megválasztásáról,
   tekintettel a Bizottság elnökének egyetértésével hozott, 2009. december 4-i 2009/950/EU európai tanácsi határozatra (3) az Unió külügyi és biztonságpolitikai főképviselőjének kinevezéséről,
   tekintettel a Bizottság megválasztott elnökével közös megegyezéssel hozott, 2010. január 22-i 2010/41/EU, Euratom tanácsi határozatra (4) a Tanács által a Bizottság tagjaivá történő kinevezésre javasolt további személyek listájának elfogadásáról,
   tekintettel a biztosjelölteknek az illetékes parlamenti bizottságok előtt, 2010. január 11. és február 3. között tartott meghallgatásaira, továbbá a biztosjelölteknek a bizottságok általi, a meghallgatásokat követő értékeléseire,
   tekintettel az Elnökök Értekezletének 2010. január 21-i és február 4-i ülésén lefolytatott értékelésekre,
   tekintettel a Bizottság megválasztott elnöke által a plenáris ülésen, 2010. február 9-én tett nyilatkozatra,
   tekintettel eljárási szabályzatának 106. cikkére és XVII. mellékletére,

               1.

               megadja hozzájárulását a Bizottság elnökének, külkapcsolatokért felelős alelnökének (az Unió külügyi és biztonságpolitikai főképviselője) és többi tagjának testületként történő kinevezéséhez, a 2014. október 31-ig tartó hivatali időszakra;

               2.

               utasítja elnökét, hogy továbbítsa e határozatot az Európai Tanácsnak és a Miniszterek Tanácsának.

      (1)  HL L 179., 2009.7.10., 61. o.

      (2)  Ezen a napon készült jegyzőkönyv, P7_PV(2009)09-16,7.1. tétel.

      (3)  HL L 328., 2009.12.15., 69. o.

      (4)  HL L 20., 2010.1.26., 5. o.


title: A Tanács (EU) 2016/2342 határozata (2016. december 12.) az egyrészről az Európai Unió és tagállamai, és másrészről a Vietnami Szocialista Köztársaság közötti átfogó partnerségi és együttműködési keretmegállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő megkötéséről

text:
               21.12.2016

               HU

               Az Európai Unió Hivatalos Lapja

               L 348/1

         A TANÁCS (EU) 2016/2342 HATÁROZATA
   (2016. december 12.)
   az egyrészről az Európai Unió és tagállamai, és másrészről a Vietnami Szocialista Köztársaság közötti átfogó partnerségi és együttműködési keretmegállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. és 209. cikkére, összefüggésben 218. cikke (6) bekezdésének a) pontjával,
   tekintettel a Horvát Köztársaság csatlakozási okmányára és különösen annak 6. cikke (2) bekezdésére,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               A 2014/717/EU tanácsi határozattal (2) összhangban az egyrészről az Európai Unió és tagállamai, és másrészről a Vietnami Szocialista Köztársaság közötti átfogó partnerségi és együttműködési keretmegállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv (a továbbiakban: a jegyzőkönyv), feltételezve annak későbbi megkötését, aláírásra került

               (2)

               A jegyzőkönyvet jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és tagállamai nevében jóváhagyásra kerül az egyrészről az Európai Unió és tagállamai, és másrészről a Vietnami Szocialista Köztársaság közötti átfogó partnerségi és együttműködési keretmegállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv.
   A jegyzőkönyv szövegét e határozat melléklete tartalmazza.
   2. cikk
   A Tanács elnöke felhatalmazást kap, hogy kijelölje a jegyzőkönyv 4. cikkének (1) bekezdésében előírt elfogadó okiratnak az Európai Unió és tagállamai nevében történő letétbe helyezésére jogosult személy(eke)t.
   3. cikk
   Ez a határozat az elfogadásának napján lép hatályba.

      Kelt Brüsszelben, 2016. december 12-én.

            a Tanács részéről

            az elnök

         F. MOGHERINI

      (1)  2015. december 17- i egyetértés (a Hivatalos lapban még nem tették közzé).

      (2)  A Tanács 2014/717/EU határozata (2014. október 8.) az egyrészről az Európai Unió és tagállamai, és másrészről a Vietnami Szocialista Köztársaság közötti átfogó partnerségi és együttműködési keretmegállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő aláírásáról (HL L 300., 2014.10.18., 1. o.).


title: 2012/731/EU: Az Európai Parlament és a Tanács határozata ( 2012. november 21. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Dánia EGF/2012/003 DK/Vestas referenciaszámú kérelme)

text:
               28.11.2012

               HU

               Az Európai Unió Hivatalos Lapja

               L 328/19

         AZ EURÓPAI PARLAMENT ÉS A TANÁCS HATÁROZATA
   (2012. november 21.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Dánia EGF/2012/003 DK/Vestas referenciaszámú kérelme)
   (2012/731/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 28. pontjára,
   tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alapot (a továbbiakban: EGAA) azzal a céllal hozták létre, hogy kiegészítő támogatást nyújtson azoknak az elbocsátott munkavállalóknak, akik a globalizáció hatására a világkereskedelemben bekövetkezett fő strukturális változások következtében veszítették el munkájukat, és segítse őket a munkaerőpiacra történő ismételt beilleszkedésben.

               (2)

               A 2006. május 17-i intézményközi megállapodás az EGAA igénybevételét évi 500 000 000 EUR felső korlátig engedélyezi.

               (3)

               Dánia a Vestas vállalatcsoportnál történt elbocsátásokra tekintettel 2012. május 14-én az EGAA igénybevételére irányuló kérelmet nyújtott be, majd 2012. július 10-ig további információkkal egészítette ki azt. A kérelem eleget tesz az 1927/2006/EK rendelet 10. cikkében a pénzügyi hozzájárulás meghatározására vonatkozóan megállapított követelményeknek. A Bizottság ezért 7 488 000 EUR rendelkezésre bocsátására tesz javaslatot.

               (4)

               Az EGAA-t ezért igénybe kell venni a Dánia által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2012. évi általános költségvetésének keretein belül az Európai Globalizációs Alkalmazkodási Alapból 7 488 000 EUR összeg igénybevételére kerül sor kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2012. november 21-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         A. D. MAVROYIANNIS

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.


title: 2013/669/EU: A Tanács határozata ( 2013. november 15. ) az Európai Gazdasági és Szociális Bizottság egy dán tagjának kinevezéséről

text:
               21.11.2013

               HU

               Az Európai Unió Hivatalos Lapja

               L 312/46

      A TANÁCS HATÁROZATA

   (2013. november 15.)
   az Európai Gazdasági és Szociális Bizottság egy dán tagjának kinevezéséről
   (2013/669/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel a dán kormány által benyújtott jelölésre,
   tekintettel az Európai Bizottság véleményére,
   mivel:

               (1)

               A Tanács 2010. szeptember 13-án elfogadta az Európai Gazdasági és Szociális Bizottság tagjainak a 2010. szeptember 21-től2015. szeptember 20-ig terjedő időtartamra történő kinevezéséről szóló 2010/570/EU, Euratom határozatot (1).

               (2)

               Peder Munch HANSEN hivatali idejének lejártát követően az Európai Gazdasági és Szociális Bizottság egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács Bernt FALLENKAMP-ot a hivatali idő hátralévő részére, azaz 2015. szeptember 20-ig, az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2013. november 15-én.

            a Tanács részéről

            az elnök

         R. ŠADŽIUS

      (1)  HL L 251., 2010.9.25., 8. o.


title: 2003/197/: Az EFTA Felügyeleti Hatóság határozata 197/03/COL ( 2003. november 5. ) az állami támogatások anyagi jogi és eljárásjogi szabályainak harminckilencedik módosítása új, 34. fejezet beveztésével: A jogellenes állami támogatások visszatérítésére alkalmazandó referenciaráták, diszkontráták és kamatlábak

text:
               10.5.2006

               HU

               Az Európai Unió Hivatalos Lapja

               L 123/33

      AZ EFTA FELÜGYELETI HATÓSÁG HATÁROZATA

   197/03/COL
   (2003. november 5.)
   az állami támogatások anyagi jogi és eljárásjogi szabályainak harminckilencedik módosítása új, 34. fejezet beveztésével: A jogellenes állami támogatások visszatérítésére alkalmazandó referenciaráták, diszkontráták és kamatlábak
   AZ EFTA FELÜGYELETI HATÓSÁG,
   TEKINTETTEL az Európai Gazdasági Térségről szóló megállapodásra (1) és különösen annak 61–63. cikkeire és 26. jegyzőkönyvére,
   TEKINTETTEL az EFTA-államok közötti, Felügyeleti Hatóság és Bíróság létrehozásáról szóló megállapodásra (2) és különösen annak 24. cikkére, 5. cikke (2) bekezdésének b) pontjára, valamint 3. jegyzőkönyve I. részének 1. cikkére (3),
   MIVEL a Felügyeleti és Bírósági Megállapodás 24. cikke értelmében az EFTA Felügyeleti Hatóságnak kell érvényre juttatnia az EGT-megállapodás állami támogatásra vonatkozó rendelkezéseit,
   MIVEL a Felügyeleti és Bírósági Megállapodás 5. cikke (2) bekezdése b) pontja alapján az EFTA Felügyeleti Hatóság köteles közleményeket és iránymutatásokat kiadni az EGT-megállapodás által szabályozott ügyekben, amennyiben fenti megállapodás, vagy a Felügyeleti és Bírósági Megállapodás kifejezetten így rendelkezik, vagy amennyiben az EFTA Felügyeleti Hatóság ezt szükségesnek ítéli,
   FELIDÉZVE az 1994. január 19-én az EFTA Felügyeleti Hatóság által (4) elfogadott állami támogatások anyagi jogi és eljárásjogi szabályait (5),
   MIVEL 2003. május 8-án az Európai Bizottság új közleményt tett közzé a jogellenesen nyújtott állami támogatások visszatérítésére alkalmazandó kamatlábakról (6),
   MIVEL ez a keretszabály az Európai Gazdasági Térséget is érinti,
   MIVEL az Európai Gazdasági Térség teljes területén biztosítani kell az EGT állami támogatásokról szóló szabályainak egységes alkalmazását,
   MIVEL az EGT-megállapodás XV. mellékletének végén található „ÁLTALÁNOS RENDELKEZÉSEK” cím II. pontja értelmében az EFTA Felügyeleti Hatóság köteles az Európai Bizottsággal folytatott konzultációt követően az Európai Bizottság által elfogadott jogi aktusoknak megfelelő jogi aktusokat elfogadni,
   MIVEL a referenciarátákról szóló állami támogatási iránymutatások 33.2. fejezete kamatokkal is foglalkozik, és emiatt a jogellenesen nyújtott támogatások visszatérítésére alkalmazandó kamatlábakra vonatkozó rendelkezéseket tartalmazó fejezet részévé kell tenni,
   AZ Európai Bizottsággal való konzultációt követően,
   FELIDÉZVE, hogy az EFTA Felügyeleti Hatóság e témában 2003. június 20-án többoldalú találkozó keretében konzultált az EFTA-államokkal,
   A KÖVETKEZŐKÉPPEN HATÁROZOTT:

               1.

               Az állami támogatásokról szóló iránymutatásokat módosítani kell egy új, 34. fejezettel: „A jogellenes állami támogatások visszatérítésére alkalmazandó referenciaráták, diszkontráták és kamatlábak”.

               2.

               Az állami támogatásokról szóló iránymutatás 33.2. fejezete a 34.1. fejezet lesz. A 33.2. fejezetet törlik.

               3.

               A 33. fejezet „egyéb rendelkezések” címe helyébe a 33.1. fejezet „A nemzeti valuták és az Euro közötti átváltás” címe lép. Valamennyi, a fejezetben szereplő ECU kifejezés helyébe az „euro” lép. A 33.1. fejezet címét el kell hagyni.

               4.

               Az új 34. fejezetet ezen határozat melléklete tartalmazza.

               5.

               Az EFTA-államokat levélben értesítik, amely tartalmazza ezen határozat másolatát és a mellékletet.

               6.

               Az EGT-megállapodás 27. jegyzőkönyvének d) pontja értelmében az Európai Bizottságot e határozatról a határozat egy, a mellékletet is tartalmazó másolata útján kell értesíteni.

               7.

               A határozatot a melléklettel együtt a Európai Unió Hivatalos Lapjának EGT-re vonatkozó részében, valamint EGT-kiegészítésében kell közzétenni.

               8.

               A határozat angol nyelven hiteles.

      Kelt Brüsszelben, 2003. november 5-én.

            az EFTA Felügyeleti Hatóság részéről

         Einar M. BULL

            az elnök

         Hannes HAFSTEIN

            bizottsági testületi tag

      (1)  A továbbiakban: EGT-megállapodás.

      (2)  A továbbiakban: Felügyeleti és Bírósági Megállapodás.

      (3)  Az EFTA-államok által 2001. december 10-én módosított Felügyeleti és Bírósági Megállapodás 3. jegyzőkönyve. A módosítások 2003. augusztus 28-án léptek életbe.

      (4)  A továbbiakban: állami támogatásról szóló iránymutatások.

      (5)  Eredetileg megjelent: HL L 231., 1994.9.3, valamint annak 32. EGT-kiegészítésében ugyanazon a napon, legutóbb a 2003.11.5-i 196/03/COL, még nyilvánosságra nem hozott bizottsági testületi határozattal módosítva.

      (6)  Bizottsági közlemény a jogellenes állami támogatások visszatérítésére alkalmazandó kamatlábakról (HL C 110., 2003.5.8., helyesbítés HL C 150., 2003.6.27., 3. o.)

      MELLÉKLET

         „34.   A JOGELLENES TÁMOGATÁSOK VISSZATÉRÍTÉSÉRE ALKALMAZANDÓ REFERENCIARÁTÁK, DISZKONTRÁTÁK ÉS KAMATLÁBAK
         34.1.   REFERENCIARÁTÁK (1)

                     (1)

                     Az EGT-megállapodásban foglaltaknak megfelelően az állami támogatások nyomonkövetése céljából az EFTA Felügyeleti Hatóság több paramétert alkalmaz, beleértve a referencia- és diszkontrátákat.

                     (2)

                     Ezeket a rátákat a több részletben kifizetésre kerülő támogatás támogatási egyenértékének mérésére, valamint a kedvező kamatozású hitelek támogatási elemeinek kiszámítására használják. A rátákat továbbá a csekély összegű támogatásokra vonatkozó szabályok végrehajtására és a jogellenes támogatások visszatérítésére is alkalmazzák.

                     (3)

                     A referenciarátáknak az EFTA-megállapodásban részes EFTA-államokban a szokásos biztosítékok mellett nyújtott közép- és hosszúlejáratú (öttől tíz évig terjedő) hitelekre érvényes kamatlábak átlagos szintjét kell mutatniuk.

                     (4)

                     2000. április 1-től a referenciarátákat a következőképpen határozzák meg:

                                 —

                                 az indikatív ráta az öt éves lejáratú államkötvények hozamrátája, az adott valutában kifejezve, 25 bázispontnyi prémiummal.

                                 —

                                 a referenciaráta megegyezik a megelőző szeptember, október és november hónapokban mért indikatív ráták átlagával,

                                 —

                                 a referenciarátát (2001-től kezdve folyamatosan) január 1-i hatállyal rögzítik,

                                 —

                                 a referenciarátát az év folyamán újból kiigazítják, amennyiben a megelőző három hónapban mért indikatív ráták átlagától való eltérés meghaladja a 15 %-ot.

                           UGYANCSAK FIGYELEMBE VEENDŐ:

                                 —

                                 az ily módon megállapított referenciaráta minimális ráta, amely emelhető bizonyos, kockázattal járó esetekben (például nehéz helyzetben lévő vállalkozások esetén, vagy, ha a bankok által rendszerint követelt biztosíték nem áll rendelkezésre).

                                 —

                                 az EFTA Felügyeleti Hatóság fenntartja a jogot, amennyiben erre egyes esetek kivizsgálása során szükség van, hogy az öt éves futamidejű állami kötvények hozamrátájához képest rövidebb távra (például Libor egy éves ráta) szóló, vagy hosszabb távra (például tíz éves futamidejű kötvények kamata) szóló bázisrátát alkalmazzon.

                     (5)

                     A referenciarátákat az EFTA Felügyeleti Hatóság a következő internetcímen teszi közzé: www.eftasurv.int

               34.2   A JOGELLENES TÁMOGATÁSOK VISSZATÉRÍTÉSÉRE ALKALMAZANDÓ KAMATLÁBAK (2)

                     (1)

                     A Felügyeleti és Bírósági Megállapodás 3. jegyzőkönyve II. részének 14. cikke szerint, amennyiben jogellenes támogatások esetén elutasító határozatot hoznak, az EFTA Felügyeleti Hatóság határoz arról, hogy az érintett EFTA-állam tegye meg a szükséges intézkedéseket a támogatás kedvezményezettől való visszatérítése érdekében. A visszatérítendő támogatás tartalmazza az EFTA Felügyeleti Hatóság által meghatározott, megfelelő kamatláb melletti kamatot. A kamat a jogellenes támogatás kedvezményezett számára való rendelkezésre állásának dátuma és a visszatérítés dátuma közötti időszakra fizetendő.

                     (2)

                     Az Európai Bizottság az EU tagállamoknak címzett, 1995. február 22-i levelében megfogalmazott véleménye szerint a korábbi helyzet visszaállítása céljából a törvényes kamatlábakhoz képest a kereskedelmi kamatlábakkal pontosabban meghatározható a kedvezményezett számára a jogellenes támogatással nyújtott előny. Ennek megfelelően az Európai Bizottság tájékoztatta az EU tagállamokat arról, hogy valamennyi, jogellenes támogatás visszatérítését elrendelő határozatában a regionális támogatási intézkedések nettó támogatási egyenértékének kiszámításához használt referenciarátát fogja alkalmazni, a kereskedelmi kamatláb alapjaként. Így több éve bevett gyakorlat, hogy az Európai Bizottság visszatérítési határozatai olyan záradékot tartalmaztak, amelynek értelmében a kamatot a regionális támogatások nettó támogatási egyenértékének kiszámításához használt referenciaráta alapján kell kiszámítani. 1997. szeptember 9-én az Európai Bizottság közleményt fogadott el, amely meghatározta a jogellenes támogatások visszafizetése és egyéb célokra alkalmazandó referenciaráták részleteit (3), amelyet az EFTA Felügyeleti Hatóság részben beemelt az állami támogatásokról szóló iránymutatásba, lásd a még nem módosított 34.1 fejezetet (4). Felmerült annak a kérdése, hogy ezt a kamatlábat egyszerű kamatozásra, vagy kamatos kamatozásra használják-e fel (5).

                     (3)

                     A közösségi bíróságok számos döntésével összhangban (6) a jogellenes támogatás nyújtásának logikus következménye annak visszatérítése. A visszatérítés célja a jogellenes támogatás nyújtása előtti állapot visszaállítása. A támogatás visszafizetésével a kedvezményezett elveszíti a piaci versenytársaival szemben élvezett tisztességtelen előnyét, valamint helyreállnak a támogatás nyújtása előtti versenyfeltételek. A piaci gyakorlat szerint az egyszerű kamatot akkor alkalmazzák, ha a pénzösszeg kedvezményezettje a kamatokhoz nem jut hozzá az időszak vége előtt, például olyan esetekben, amikor a kamatot csak az időszak végén fizetik ki. A kamatos kamatot rendszerint akkor alkalmazzák, ha minden egyes évben (vagy időszakban) a kamat a kedvezményezettnek kifizethető, és így hozzáadódik a kezdeti tőke összegéhez. Ebben az esetben a kedvezményezett minden egyes időszakra kifizetett kamat utáni kamatból részesedne.

                     (4)

                     A gyakorlatban különbözhet a nyújtott támogatás fajtája és az egyes kedvezményezettek helyzete. Ha a támogatás túlkompenzációt jelent, a vállalatnak ebből adódó előnye kamatos kamatozású letéthez hasonlítható. Ha a támogatás bizonyos elszámolható költséget illető beruházási támogatás, a támogatás más finanszírozási forrást helyettesíthet, amely ugyancsak kamatos kamatozású, kereskedelmi kamatlábak mellett. Ha a támogatás működési támogatás, akkor közvetlen hatást gyakorolhat az eredménykimutatásra, és ennélfogva a mérlegre, ami révén letéti célú összegek állnának rendelkezésre. Emiatt, a helyzetek különbözősége ellenére úgy tűnik, hogy a jogellenes támogatás keretében a kedvezményezett nem kamatozó középlejáratú hitelekhez hasonló feltételek mellett jut pénzösszegekhez. Ennek megfelelően a kamatos kamat alkalmazása szükségesnek tűnik annak biztosítása érdekében, hogy az ilyen helyzetből származó pénzügyi előnyöket teljes mértékben semlegesítsék.

                     (5)

                     Ennek megfelelően az EFTA Felügyeleti Hatóság tájékoztatni kívánja az EFTA-államokat és az érdekelt feleket arról, hogy ezentúl a jogellenes támogatás visszatérítését elrendelő valamennyi határozatában a regionális támogatások nettó támogatási egyenértékének kiszámítására használt referenciarátát kamatos kamat alapon alkalmazza. A szokásos piaci gyakorlattal összhangban a kamatos kamatozás éves alapon történik. Hasonlóképpen az EFTA Felügyeleti Hatóság elvárja az EFTA-államoktól, hogy a folyamatban lévő visszatérítési határozatok végrehajtásakor kamatos kamatot alkalmazzon addig, amíg az nem ütközik az EGT-jog valamely általános elvébe.”

         (1)  Ez az alfejezet alapvetően a referencia- és diszkontráták megállapításának módszeréről szóló bizottsági rendeletre vonatkozik, (HL C 273., 1997.9.9., 3. o.), korábban az állami támogatásokról szóló iránymutatások 33.2 fejezete.

         (2)  Ez a fejezet megfelel a jogellenes támogatások visszatérítésére alkalmazandó kamatlábakról szóló bizottsági közleménynek (HL C 150., 2003.6.27., 3. o.).

         (3)  A referenciaráták és diszkontráták meghatározásának módszeréről szóló bizottsági közlemény, lásd 1. lábjegyzetet.

         (4)  A következő, a referenciaráták és diszkontráták meghatározásának módszerének technikai kiigazításáról szóló bizottsági közlemény (HL C 241., 1999.8.26., 9. o.), amely a gazdasági és monetáris unió 1999. január 1-vel kezdődő harmadik szakaszába való belépéshez kapcsolódik, nem vonatkozik az Európai Gazdasági Térségre.

         (5)  Az egyszerű kamat kiszámítása a következő képlettel történik: kamat = (tőke × kamatláb × évek száma).
      A kamatos kamat kiszámítása, éves alapú kamatos kamatozás mellett, a következő képlettel történik: kamat = (tőke (1 + kamatláb) évek száma) – tőke.

         (6)  Lásd különösen C-24/95 sz. Rheinland-Pfalz tartomány kontra Alcan [1997] ügyet (EBHT I-1591. o.) és T-459/93 sz. Siemens kontra Bizottság [1995] ügyet (EBHT II-1675. o.).